Gruppespillkampen mot Romania den 15. november ble avlyst dagen før avspark da Norge ble anbefalt av flere helsemyndigheter ikke å reise ut av landet på grunnlag av at en norsk spiller hadde testet positivt for covid-19 og dermed satt hele troppen i ti dagers karantene. Den siste gruppespillkampen mot Østerrike ble vedtatt spilt da NFF på kort varsel satte opp et «nødlandslag» bestående av innkalte spillere utenfor den ordinære troppen i karantene og fra klubber i utlandet, ledet av U21-landslagstreneren Leif Gunnar Smerud.